kretinisme
Kretinisme, (af schweizerfransk crétin 'idiot', afledt af fr. chrétien 'kristen', her om enfoldigt menneske, og -isme), særlig form for nedsat stofskifte (myksødem), der navnlig tidligere forekom i Alperne og andre bjergegne, hvor indtagelsen af jod er ringe. Sygdommen begynder i barnealderen med nedsat vækst og intelligensdefekt, se skjoldbruskkirtelsygdomme.